May | 2018 | penpunt
Poësie Uitdaging Mei 2018
Vandeesmaand was hierdie interessante foto die skryfvonk vir die uitdaging. Ek het 'n vrye vers geskryf.
Gedagtes aan jou kleef aan my
Soms ruk dit los
Sweef weg in die niet
Soms raak dit 'n stekel
geen weerstand te bied
teen verdwyn en vergeet
Dis nou 'n rein, of liewer, groot gedagte!
Lapa Uitgewers het my verras met 'n grootdruk blokraaiselboek wat na my mening, 'n briljante gedagte is. Daar is vele ywerige blokraaimense wat bes gee omdat die leidrade dikwels net te stremmend op die oë is. Dit strek wyer as bejaardes; baie jonger mense het presies daardie probleem.
Moet egter geensins verwag dat daar, wat moeilikheidsgraad aanbetref, toegewings gemaak is nie. Dit lewer die gewone en verwagte dink, en weer dink, op wat die entoesias sal uitdaag. Vir diegene wat egter nie wil wroeg tot laat oor daardie ontwykende antwoord nie, is daar oplossings agter in die boek.